S-3781/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 27. ágúst 2019, á H-kk-þgf J-kk-þgf G-kk-þgf, […], fyrir umferðarlagabrot með því að hafa, föstudaginn 2. september 2017, ekið bifreiðinni […] undir áhrifum áfengis (í blóði mældist vínandamagn 1,13‰) um Víkurveg í Reykjavík með þeim afleiðingum að ákærði ók á bifreiðina […] sem var kyrrstæð fyrir framan hringtorg á Víkurvegi við Vesturlandsveg.

Telst þetta varða við 1., sbr. 2. mgr. 45. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði er fæddur […] 1984. Samkvæmt framlögðu sakavottorði, dagsettu 20. ágúst 2019, hefur ákærði í tvígang gengist undir sektargerð með lögreglustjórasátt vegna ölvunaraksturs, dagana 21. september 2012 og 16. mars 2015. Að öðru leyti hefur sakaferill ákærða ekki áhrif á úrlausn máls þessa.

Í máli ákæruvaldsins um ákvörðun viðurlaga var vísað til sakaferils ákærða og dómvenju um ítrekunaráhrif refsinga vegna ölvunaraksturs. Þá var vísað til yfirlits um sakarkostnað til stuðnings kröfu um að ákærði greiddi sakarkostnað vegna málsins.

Í máli verjanda ákærða var á hinn bóginn á því byggt að brot ákærða, sem sektargerð frá 21. september 2012 náði til, hefði ekki ítrekunaráhrif nú, vegna þess tíma sem liðið hefði frá því broti og uns brot það var drýgt sem ákærði er nú sakfelldur fyrir. Eins var vísað til þess að sá dráttur sem hefði orðið á málinu ætti að horfa til refsilækkunar. Um sakarkostnaðarkröfu ákæruvaldsins var vísað til þess að í málinu lægi aðeins fyrir reikningur vegna hluta sakarkostnaðar málsins, þ.e. vegna matsgerðar Rannsóknarstofu Háskóla Íslands, að fjárhæð 34.490 krónur. Ekkert lægi hins vegar fyrir um það í málinu hver kostnaður hefði verið vegna blóðtökuvottorða, sem tilgreindur væri á yfirliti yfir sakarkostnað að fjárhæð 25.514 krónur. Bæri því að sýkna ákærða af þeim hluta kröfunnar.

Ítrekunaráhrif vegna sektarrefsingar falla niður að því tilskyldu að 5 ár hafi liðið frá því að sökunautur gekkst undir sektarrefsingu og uns hann fremur síðara brot. Ákærði gekkst undir sektarrefsingu þann 21. september 2012, en að nýju þann 16. mars 2015, það er áður en ítrekunaráhrif vegna fyrri sektarrefsingar féllu niður. Að því virtu og að virtum sakaferli ákærða verður við ákvörðun refsingar í máli þessu að miða við að ákærði sé nú í þriðja sinn, innan ítrekunartíma, sbr. 71. gr. almennra hegningarlaga nr. 19/1940, gerð refsing vegna ölvunaraksturs.

Með hliðsjón af sakarefni þessa máls og dómvenju þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt.

Á meðal gagna málsins eru blóðtökuvottorð vegna sýnatöku úr ákærða við rannsókn málsins dagana 1. og 2. september 2017. Þá er á yfirliti yfir sakarkostnað málsins vísað sérstaklega til umræddra vottorða vegna kostnaðarliðar að fjárhæð 25.514 krónur. Dómurinn telur, með hliðsjón af gögnum málsins, að engin ástæða sé til þess að draga í efa að yfirlitið sé rétt og er því fallist á kröfu ákæruvaldsins um 60.004 krónur í sakarkostnað úr hendi ákærða.

Ákærði greiði málsvarnarþóknun skipaðs verjanda síns, Ó-kk-ef A-kk-ef B-kk-ef lögmanns, 63.240 krónur, að meðtöldum virðisaukaskatti, og 60.004 krónur í annan sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf J-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, Ó-kk-ef A-kk-ef B-kk-ef lögmanns, 63.240 krónur og 60.004 krónur í annan sakarkostnað.

B-kvk-nf V-kvk-nf (sign.)

B-kvk-nf V-kvk-nf, aðstoðarmaður dómara, kveður upp dóminn.

Ákærði, H-kk-nf J-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, Ó-kk-ef A-kk-ef B-kk-ef lögmanns, 63.240 krónur og 60.004 krónur í annan sakarkostnað.

B-kvk-nf V-kvk-nf (sign.)